linja pi mute weka pi ma ale la jan li nanpa e ni: ijo tu li lon weka tawa ona ante la weka li suli seme. nasin ni li lon ala nasin pi nanpa ijo pi ma Mewika, taso ona li lon nasin pi nanpa ijo pi ma ale. tenpo pi weka lawa pi ma Kanse la jan li pali e linja pi mute weka pi ma ale la ona li kepeken selo ma. nasin li ni: jan li tawa sewi ma lete tan linja sike pi ma seli la suli tawa li linja LLAAA. taso la tenpo ni la jan sona li toki e linja ni lon nasin ante. nasin li ni tu: nanpa wan la suno li tawa lon insa pi poki pi kon ala. nanpa tu la jan li nanpa e ni: suno li tawa pi suli seme. jan sona li nanpa e tawa ijo la ona li wile pana e tenpo pi suli sama tawa nanpa pi tawa ijo. tenpo li suli sama la jan sona li ken sona e ni: ijo li tawa pi suli seme. ni la jan sona li pana e tenpo lili tawa nanpa pi tawa suno. tenpo kepeken li sama tenpo wan la tenpo ilo pi lili mute li sama tenpo TAMMMMLLLTTAMMMLLLTTAMTTAMMLLLTW.
tenpo sike nanpa LLLTTAMMLLLTT la jan pi ma mute li kulupu li lukin sona e ni: nasin pi nanpa ijo li ante seme. ni la nasin pi nanpa ijo pi ma Inli pi tenpo pini la linja noka tu wan li linja XMMMMLLWAMMTT lon nasin pi nanpa ijo pi ma ale. linja wan pi mute weka pi ma ale li sama linja lili MLLLTTXMLLLT sama linja noka TWXTAMMMMW.